**ΟΔΗΓΙΕΣ ΥΠΟΨΗΦΙΩΝ ΔΙΔΑΚΤΟΡΩΝ**

1. **Τροποποιημένος Κανονισμός Διδακτορικών Σπουδών**

Είναι αναρτημένος στην Ιστοσελίδα του Τμήματος Χημείας

1. **Δημιουργία ή διαχείριση λογαριασμού στο δίκτυο του Πανεπιστημίου Αθηνών και πρόσβαση στις ψηφιακές υπηρεσίες του Κέντρου Λειτουργίας και Διαχείρισης Δικτύου**

Υποβολή σχετικού αιτήματος στην Υπηρεσία Υποστήριξης Χρηστών για δημιουργία webmail.

[www.noc.uoa.gr](http://www.noc.uoa.gr) – Δημιουργία / Διαχείριση Λογαριασμού – Υπηρεσιών Διαχείρισης Λογαριασμού – Αίτηση Νέου Λογαριασμού – Εκτύπωση Αίτησης και ηλεκτρονική κατάθεση στη Γραμματεία για επικύρωση – Αποστολή από τη Γραμματεία στην Υπηρεσία Υποστήριξης Χρηστών

* Οι υποψήφιοι Διδάκτορες που έχουν ήδη webmail από το Τμήμα Χημείας, θα προχωρήσουν στην τροποποίηση των ακαδημαϊκών τους στοιχείων.

1. **Ηλεκτρονική Υπηρεσία Απόκτησης Ακαδημαϊκής Ταυτότητας - Πάσο**

Υποβολή αίτησης ηλεκτρονικά για την έκδοση νέας ακαδημαϊκής ταυτότητας <https://academicid.minedu.gov.gr>

1. **Ανανέωση Εγγραφής**

Πραγματοποιείται στην αρχή κάθε ακαδημαϊκού έτους μετά από σχετική Ανακοίνωση στην Ιστοσελίδα του Τμήματος Χημείας.

1. **Δήλωση Μαθημάτων**

Προηγείται σχετική Ανακοίνωση στην Ιστοσελίδα του Τμήματος Χημείας.

1. Κατά το χειμερινό εξάμηνο δήλωση, παρακολούθηση και επιτυχής εξέταση σε ένα από τα παρακάτω μαθήματα (εκτός των μαθημάτων που ο υποψήφιος έχει διδαχθεί και εξετασθεί για την απόκτηση του Δ.Μ.Σ.)

Αναλυτική Χημεία

Προχωρημένη Ανόργανη Χημεία

Βιοχημεία

Οργανική Χημεία

Φυσικοχημεία

1. Κατά το χειμερινό/εαρινό εξάμηνο δήλωση, παρακολούθηση και επιτυχής εξέταση του μαθήματος Ερευνητική Μεθοδολογία/Συγγραφή Ερευνητικής Εργασίας
2. **Παρακολούθηση Σεμιναρίων**

Παρακολούθηση του 80% των σεμιναρίων που προσφέρονται το εξάμηνο (με ελάχιστο αριθμό παρακολούθησης τα 6 σεμινάρια ανά εξάμηνο) για 4 εξάμηνα.

Παράδειγμα: αν σε ένα εξάμηνο προσφέρονται 10 σεμινάρια θα πρέπει ο Υ.Δ. να παρακολουθήσει τα 8, ενώ εάν προσφέρονται 6, θα πρέπει να παρακολουθήσει και τα 6.

1. **Βιωματική Εκπαίδευση**

Πραγματοποίηση Βιωματικής Εκπαίδευσης διάρκειας 4 εξαμήνων.

1. **Ερευνητική Μεθοδολογία/Συγγραφή Ερευνητικής Εργασίας**

Σχετικά με το μάθημα “Ερευνητική Μεθοδολογία/Συγγραφή Ερευνητικής Εργασίας” επιλέγει ο/η υποψήφιος/α διδάκτορας μία από τις δύο προτάσεις

**Πρώτη επιλογή**

Συγγραφή ερευνητικής πρότασης (κατά τα πρότυπα του ΕΛΙΔΕΚ για υποψήφιους διδάκτορες) που να σχετίζεται με το ερευνητικό αντικείμενο του της δ.δ. αλλά να μην είναι ακριβώς το ίδιο με αυτό της δ.δ και να μην αποτελεί συνέχεια του ίδιου του αντικειμένου της δ.δ.

Ενδεικτικά, στην ερευνητική πρόταση θα πρέπει να περιγράφονται: (α) το αντικείμενο, οι στόχοι και η επιστημονική πρωτοτυπία της πρότασης, (β) εισαγωγή στο ερευνητικό πεδίο του θέματος και περιγραφή υφιστάμενης κατάστασης (State of the Art), (γ) περιγραφή των ερευνητικών ερωτημάτων που αντιμετωπίζει το προτεινόμενο θέμα και της μακροπρόθεσμης προοπτικής, (δ) μεθοδολογία/σχέδιο υλοποίησης/κίνδυνοι και τρόποι αντιμετώπισης αυτών (όπου εφαρμόζεται), (ε) χρονοδιάγραμμα υλοποίησης (συμπεριλαμβανομένου ενδεικτικού Gantt Chart), (στ) ενδεικτική βιβλιογραφία.

Η έκταση της πρότασης να είναι 3-5 σελίδες συμπεριλαμβανομένης της βιβλιογραφίας με περιορισμένο αριθμό σχημάτων/πινάκων (2-4 σχήματα/πίνακες συνολικά). Η γλώσσα να είναι η Ελληνική ή η Αγγλική, αναλόγως της γλώσσας που έχει επιλεγεί για τη συγγραφή της δ.δ.

Η πρόταση να κατατίθεται στη γραμματεία με υπογραφές από την τριμελή συμβουλευτική επιτροπή και τον ίδιο τον υποψήφιο κατά τον ορισμό της επταμελούς εξεταστικής του επιτροπής.

**Δεύτερη Επιλογή**

Συγγραφή άρθρου ανασκόπησης/κεφαλαίου σε βιβλίο έκτασης τουλάχιστον 5 σελίδων χωρίς να είναι υποχρεωτική η δημοσίευσή του. Το άρθρο/κεφάλαιο να κατατίθεται στη γραμματεία με υπογραφές από την τριμελή συμβουλευτική επιτροπή και τον ίδιο τον υποψήφιο κατά τον ορισμό της επταμελούς εξεταστικής του επιτροπής.

1. **Ετήσια Έκθεση Προόδου**

Υποβάλλεται στη Γραμματεία με τη συμπλήρωση κάθε έτους από την ημερομηνία έγκρισης εκπόνησης Διδακτορικής Διατριβής από τη Συνέλευση του Τμήματος. Στην Ιστοσελίδα του Τμήματος Χημείας – Χρήσιμα Έντυπα – μπορείτε να βρείτε την Έκθεση σε ηλεκτρονική μορφή.

1. **Υπόμνημα**

Υποβάλλεται στη Γραμματεία κατά τον μήνα Δεκέμβριο, όπως προβλέπεται στον Κανονισμό Διδακτορικών Σπουδών (να συμπεριλαμβάνονται και σχόλια της Τριμελούς Συμβουλευτικής Επιτροπής). Δεν υπάρχει σχετική φόρμα στην Ιστοσελίδα.

1. **Έγγραφα σε ηλεκτρονική μορφή σχετικά με την εκπόνησης της Διδακτορικής Διατριβής.**

[www.chem.uoa.gr](http://www.chem.uoa.gr) – Χρήσιμα Έντυπα

1. **Αίτηση Παράτασης Εκπόνησης Διδακτορικής Διατριβής**

Υποβάλλεται μετά τη συμπλήρωση του 4ου έτους εκπόνησης της Διδακτορικής Διατριβής, από την ημερομηνία συνεδρίασης της Συνέλευσης του Τμήματος Χημείας, όπου εγκρίθηκε το θέμα και η αντίστοιχη τριμελής Συμβουλευτική Επιτροπή.